पत्नी के साथ वॉशिंगटन के रेस्टोरेंट में थे US प्रेसिडेंट, 24 घंटे बाद सीधे कीव में नजर आए
Russia Ukraine War Situation Report Latest Update अमेरिका के राष्ट्रपति जो बाइडेन सोमवार को अचानक यूक्रेन की राजधानी कीव पहुंचे। यहां वो यूक्रेन के राष्ट्रपति वोल्दोमिर जेलेंस्की के साथ नजर आए।
यूक्रेन पर रूस के हमले को इस हफ्ते एक साल हो जाएगा। यहां एरियल अटैक सायरन (हवाई हमले का अलर्ट) गूंजना नई बात नहीं रह गई। सोमवार सुबह 8 बजे (यूक्रेन के वक्त के मुताबिक) अचानक इसकी आवाज तेज हो गई। कीव की सड़कें पहले ही ब्लॉक कर दी गईं थीं। आम लोगों को ऐतिहासिक चर्च रोड पर जाने की मंजूरी नहीं थी। लिहाजा उन्हें अंदाजा हो चला था कि कोई VVIP मूवमेंट होने वाला है।
चंद मिनट बाद उसी चर्च के मेन गेट पर US प्रेसिडेंट जो बाइडेन के साथ यूक्रेन के राष्ट्रपति वोल्दोमिर जेलेंस्की नजर आते हैं। सिर्फ 24 घंटे पहले तक किसी को अंदाजा नहीं था कि दुनिया के सबसे ताकतवर मुल्क का प्रेसिडेंट जंग से पस्त होते जा रहे देश की राजधानी में पहुंचने वाला है।
यहां हम बाइडेन की इस सरप्राइजिंग विजिट की इनसाइड स्टोरी जानते हैं-
टॉप सीक्रेट मिशन
इतनी सीक्रेसी क्यों?
सायरन बजते रहे
रूस को कीव में VVIP मूवमेंट की जानकारी पहले ही दे दी गई थी। कीव को नो-फ्लाय जोन भी घोषित कर दिया गया था। इसके बावजूद बाइडेन और जेलेंस्की जब कीव में मौजूद थे, तब एयर अटैक सायरन गूंजते रहे।
‘USA टुडे’ की रिपोर्ट के मुताबिक जेलेंस्की ने करीब एक साल पहले अमेरिकी राष्ट्रपति को कीव आने का न्योता दिया था। जब बाइडेन नहीं आए तो खुद जेलेंस्की वॉशिंगटन पहुंचे। अमेरिकी संसद को संबोधित भी किया।
पिछले हफ्ते एक बार फिर जेलेंस्की ने अमेरिकी राष्ट्रपति को कीव विजिट का इनविटेशन याद दिलाया। इसके बाद शायद यह टूर प्लान किया गया। बाइडेन 5 घंटे कीव में रुके।
बाइडेन और जेलेंस्की सेंट माइकल चर्च गए। यहां सिर्फ पांच मिनट रुके। CNN रिपोर्टर मैक्स फॉस्टर का कहना है कि बाइडेन यूक्रेन के लोगों को मैसेज देना चाहते थे कि वो हर हाल में उनके साथ हैं।
व्हाइट हाउस ने भी दी थी रूस को जानकारी
‘न्यूयॉर्क टाइम्स’ के मुताबिक, रविवार देर रात व्हाइट हाउस ने रूस को ऑफिशियल केबल (खत या डिप्लोमैटिक नोट) के जरिए बता दिया था कि प्रेसिडेंट बाइडेन कीव पहुंचने वाले हैं। NSA जैक सुलिवान ने भी इसकी पुष्टि की। इसका मकसद था कि बाइडेन की विजिट के दौरान इस इलाके में रूस कोई हमला न करे।
NYT की ही एक और रिपोर्ट में बताया गया है कि बाइडेन की यूक्रेन विजिट का आखिरी फैसला शुक्रवार रात व्हाइट हाउस के ओवल ऑफिस में लिया गया था। हालांकि इस पर विचार कई महीने से चल रहा था। इस मामले की जानकारी सिर्फ पर्सनल स्टाफ को थी।
आपको देखकर हैरान हूं...
रूस-यूक्रेन जंग का दूसरा साल शुरू होने जा रहा है। बाइडेन ने ऐसे वक्त कीव का दौरा किया, जब ये माना जा रहा है कि रूस इस हफ्ते कोई बहुत बड़ा हमला कर सकता है। बाइडेन ने रूस को यहां से सख्त अंदाज में चेताया। कहा- इसमें कोई दो राय नहीं कि यह मुश्किल वक्त है। मैं साफ कर देना चाहता हूं कि अमेरिका किसी भी सूरत में यूक्रेन का साथ नहीं छोड़ेगा।
जेलेंस्की और बाइडेन जब कीव में मिले, तो जेलेंस्की ने कहा- आपको देखकर हैरान, लेकिन बहुत खुश हूं। यहां आने के लिए आपका शुक्रिया। जवाब में बाइडेन ने कहा- मुझे यहां आना ही था। हम आपको छोड़कर नहीं जा सकते।
पहले भी वॉर एरिया में जाते रहे हैं US प्रेसिडेंट्स
बाइडेन सोमवार को कीव पहुंचे। दुनिया के लिए ये हैरान करने वाला मामला रहा। हालांकि इससे पहले भी अमेरिका के कुछ पूर्व राष्ट्रपति इस तरह की सरप्राइज विजिट करते रहे हैं।
रूस यूक्रेन जंग से जुड़ी ये खबर भी पढ़ें..
जंग से बदहाल यूक्रेन IMF से लोन मांगेगा:सरकार का वित्तीय घाटा 3 लाख करोड़ पार करेगा, अमेरिकी मदद से भी नहीं होगी भरपाई
जंग से बदहाल यूक्रेन देश के हालतों को सुधारने के लिए IMF से लोन मांगने वाला है। जेलेंस्की की तरफ से भेजे गए कई नेता इसी हफ्ते पोलैंड की राजधानी वारसॉ में IMF के अधिकारियों से मुलाकात करेंगे। यूक्रेन के वित्त मंत्री सर्गेई मर्चेंको ने इसी महीने की शुरूआत में कहा था कि इस साल यूक्रेन का वित्तीय घाटा बढ़कर 3 लाख करोड़ से ज्यादा हो जाएगा। पूरी खबर यहां पढ़ें..
एक साल की जंग में रूस को क्या मिला:दुनिया बोली- यूक्रेन ने हार नहीं मानी लेकिन रूस ने ट्रेड रूट पर कब्जा किया
इस जंग में दोनों देशों को काफी नुकसान हुआ। इंफ्रास्ट्रक्चर और मिलिट्री इक्यिपमेंट्स तबाह हुए। पुख्ता आंकड़े तो नहीं हैं, लेकिन माना जाता है कि इस जंग में दोनों तरफ के हजारों सैनिक मारे जा चुके हैं। दुनिया ने यूक्रेन की खूब तारीफ की। अमेरिका समेत कई देशों ने सैन्य मदद भी की, लेकिन रूस को हमेश जंग खत्म करने की सलाह दी। कहा- जंग से कुछ हासिल नहीं होगा। पूरी खबर यहां पढ़ें...